ПРАВИЛА ЗА СЪБИРАНЕ НА СЪДЕБНИТЕ ВЗЕМАНИЯ
ОТ СЪДИЛИЩАТА В АПЕЛАТИВЕН  РАЙОН ПЛОВДИВ, УТВЪРДЕНИ СЪС 

ЗАПОВЕД № 173/14.12.2015 Г. НА ПРЕДСЕДАТЕЛЯ НА АПЕЛАТИВЕН СЪД - ПЛОВДИВ
1. Настоящите Правила се приемат на основание чл. 2, ал. 2 от За​кона за частните съдебни изпълнители и в изпълнение на Споразумение за сътрудничество за принудително събиране на вземанията на органите на Съ​дебната власт, одобрено с Решение на ВСС по протокол № 37/25.06.2015 г. 
            2. Целта на тези правила е създаването на единна процедура за събиране вземанията на съдилищата от апела​тивната зона на Апелативен съд - Пловдив, с оглед осигуряване на еднаквост, прозрачност, бързина и отчетност.
            3. Когато участник в съответното производство дължи суми по бю​джета на Съдебната власт /държавна такса; глоба; разноски за експертиза, за особен представител, за преводач и т. н./, същият следва да бъде осъден да заплати тези суми.
            4. Осъждането става с акт на съответния съд, съобразно Указанията относно приложението на чл. 104, ал. 1, ал. 2 и ал. 3 от Правилника за администрацията в съдилищата, приети с решение на Комисията по правни въпроси на ВСС по протокол № 24/20.07.2015 г.
            5. Сумите във всеки акт следва да бъдат конкретизирани както по размер /цифром и словом/, така и по вид.
            ПРИМЕР: Осъжда XXX да заплати в полза на бюджета на Съдебната власт, по сметка на Апелативен съд - Пловдив сумата от 300.00 /триста/лева, представляваща дължима държавна такса в производството по в. гр. д. № 155/2015 г. по описа на АС - Пловдив, сумата от 175.00 /сто седемдесет и пет/ лева, представляваща разноски за съдебно-техническата експертиза, както и сумата от 200.00 /двеста/лева, представляваща глоба по чл. 89, т. 1 от ГПК.

            6. Деловодството на всеки съд прави вписване за всяко осъждане в Списък за присъдените съдебни вземания /Приложение № 1/, който се прикача към последната корица на първоинстанционното дело.
            7. След приключването на инстанционния контрол и връщане на де​лото на първоинстанционния съд, съдията докладчик извършва проверка кое от осъжданията е влязло в сила.
            8. По разпореждане на съдията докладчик на задълженото лице се изпраща покана /Приложение № 2/, с която същото се приканва да зап​лати всички задължения /описани съобразно списъка за присъдените съдебни вземания, с посочване на банковата сметка на всеки съд/, в 7-дневен срок от връчването, с указания да представи доказателства за извършеното плащане в деловодството на първоинстанционния съд, който е изпратил поканата, в съ​щия срок, както и че при непредставяне на такива доказателства, ще бъде из​даден изпълнителен лист и ще бъде започнато изпълнително производство, което ще доведе до допълнителни разноски.
             9. След изтичане на срока по т. 8, по разпореждане на съдията док​ладчик по делото в първоинстанционния съд, се издава един общ изпълните​лен лист за съдебните вземания, в който се записва всяко осъждане, съобразно неговото съдър​жание.
           10. Този общ изпълнителен лист се изпраща на частен съдебен из​пълнител, който е дал съгласието си да участва в изпълнението на Споразуме​нието и е включен в списъка към него.
            11. Изборът на конкретен частен съдебен изпълнител се извършва чрез използването на нарочен модул от програмата „Law choice" или друг соф​туерен продукт с подобна функция между всички частни съдебни изпълнители, включени в списъка към Споразумението. Софтуерният продукт следва да оси​гурява разпределението на изпълнителните листове поравно между частните съдебни изпълнители в съответствие с чл. 3, ал. 2 от Споразумението и съоб​разно общия размер на вземанията, въз основа на който се обособяват пет групи за разпределение, както следва: I - до 300 лева, II - до 600 лева, III -до 1000 лева, IV - до 1500 лева, V - до 3000 лева и VI - над 3000 ле​ва.
12. Изпращането се извършва от първоинстанционния съд с възла​гателно писмо /Приложение № 3/. В него изрично се описва всяко вземане, както е по издадения изпълнителен лист, с указание всяка сума да бъде пре​веждана по сметка на съда, постановил осъждането.
            13. Към възлагателното писмо се прилагат: копие от протокола за избор на частен съдебен изпълнител, изпълнителният лист, копие от поканата до длъжника за доброволно изпълнение, копие от доказателствата за връчването на поканата.
             Настоящите правила следва да бъдат публикувани на интернет-страниците на всички съдилища от апелативната зона и изпратени до всички ЧСИ, които са дали съгласието си да участва в изпълнението на Споразумени​ето и са включен в списъка към него.
